ມີ​ 14 ຄົນແລ້ວ ເສຍຊີວິດ​​ ຍ້ອນພາຍຸ Mahasen (ສະໄລດ໌)
ຜູ້​ຄົນ​ຫຼາຍ​ໝື່ນ​ຄົນ ​ໄດ້​ພາກັນ​ອົບ​ພະຍົບຫລົບ​ໜີ ​ໄປ​ຢູ່​ໃນ​ສູນຫລົບ​ໄພ​ຊົ່ວຄາວ ​ແລະ​ມີລາຍ​ງານ​ວ່າ ມີ​ຜູ້​ເສຍ​ຊີວິດແລ້ວ 2 ຄົນ​​.
ພາຍຸ Cyclone Mahasen ໄດ້ເລີ່ມພັດຜ່ານເຂົ້າໄປທາງ ພາກຝັ່ງທະເລພື້ນທີ່ຕໍ່າຂອງບັງກລາເເດັສ ໃນວັນພະຫັດມື້ນີ້ ແລ້ວ ກະທົບຕໍ່ທ່າເຮືອເມືອງ Chittagong ແລະ Cox’s Bazar ບັນດາເຈົ້າໜ້າທີ່ກ່າວວ່າຜູ້ຄົນຫຼາຍໝື່ນຄົນໄດ້ພາກັນອົບພະຍົບ ຫລົບໜີໄປຢູ່ໃນສູນຫລົບໄພຊົ່ວຄາວ ແລະມີລາຍງານວ່າ ມີຜູ້ເສຍຊີວິດແລ້ວ 14 ຄົນ ຄວາມຢ້ານກົວວ່າຈະມີຄວາມເສຍຫາຍຢ່າງແຜ່ຫລາຍນັ້ນ ໄດ້ລຸດນ້ອຍລົງ ຂະນະທີ່ປະກົດວ່າ ພາຍຸ Mahasen ໄດ້ອ່ອນ ກໍາລັງລົງ ຫຼັງຈາກທີ່ໄດ້ພັດຢູ່ເໜືອອ່າວ Bangal ເປັນເວລາ ຫຼາຍວັນ ພວກພະຍາກອນອາກາດກ່າວວ່າ ຝົນຕົກໜັກແລະລົມແຮງນັ້ນ ກໍໄດ້ກະທົບຝັ່ງທະເລກໍ້າຕາ ເວັນຕົກສຽງເໜືອຂອງມຽນມາ ປະເທດເພື່ອນບ້ານເຊັ່ນກັນ ຊຶ່ງເປັນບ່ອນຢູ່ອາໄສຂອງຊາວ ອົບພະຍົບມຸສລິມເຜົ່າໂຣຮິງຢາ ຫລາຍພັນຄົນ ຊາວໂຣຮິງຢາຫລາຍຄົນ ບໍ່ກ້າທີ່ຈະໄປຊອກຫາຄວາມຄຸ້ມກັນ ຢູ່ສູນຫລົບໄພ ເພາະວ່າເຂົາ ເຈົ້າ ບໍ່ໄວ້ເນື້ອເຊື່ອໃຈພວກກໍາລັງຮັກສາຄວາມປອດໄພ ແລະຊາວພຸດມຽນມາໃນເຂດ ທ້ອງຖິ່ນຫຼັງຈາກທີ່ມີການກໍ່ຄວາມຮຸນແຮງຢ່າງໜັກລະຫວ່າງສອງປະຊາຄົມ ໃນປີກາຍນີ້